CELEX: 62010TN0247
Language: mt
Date: 2010-05-28 00:00:00
Title: Kawża T-247/10: Rikors ippreżentat fit- 28 ta’ Mejju 2010 — medi vs UASI — Deutsche Medi Präventions (deutschemedi.de)

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/48
            
         Rikors ippreżentat fit-28 ta’ Mejju 2010 — medi vs UASI — Deutsche Medi Präventions (deutschemedi.de)
   (Kawża T-247/10)
   ()
   2010/C 209/72
   Lingwa tar-rikors: il-Ġermaniż
   
      Partijiet
   
   
      Rikorrenti: medi GmbH & Co. KG (Bayreuth, il-Ġermanja) (rappreżentanti: D. Terheggen, H. Lindner u T. Kiputh, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Deutsche Medi Präventions GmbH (Düsseldorf, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-16 ta’ Marzu 2010, fil-Każ R 1366/2008-4;
            
         
               —
            
            
               tirrifjuta r-reġistrazzjoni tat-trade mark Komunitarja EM 5 089 099;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Deutsche Medi Präventions GmbH
   
      Trade mark Komunitarja kkonċernata: it-trade mark verbali “deutschemedi.de” għal servizzi fil-klassi 35
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat insostenn tal-oppożizzjoni: it-trade mark verbali Ġermaniża “medi.eu” għal prodotti u servizzi fil-klassijiet 5, 10, 35, 39, 41, 42 u 44; it-trade mark verbali Ġermaniża “medi welt” għal prodotti u servizzi fil-klassijiet 5, 10, 35, 38, 39, 41, 42, 43 u 44; it-trade mark verbali Ġermaniża “medi-Verband” għal prodotti u servizzi fil-klassijiet 5, 10, 35, 38, 39, 41, 42, 43 u 44; it-trade mark verbali Komunitarja “World of medi” għal prodotti u servizzi fil-klassijiet 3, 5, 10, 35, 41 u 42; it-trade mark figurattiva Ġermaniża li fiha l-element verbali “medi Ich fühl mich besser”, għal prodotti u servizzi fil-klassijiet 5, 10, 35, 38, 39, 41, 42, 43 u 44; l-element verbali “medi” użat fl-isem kummerċjali u tan-negozju, għall-prodotti u servizzi kollha tat-trade marks fuq msemmija fit-territorju tal-Unjoni
   
      Deċiżjoni tad-Diviżjoni tal-Oppożizzjoni: oppożizzjoni milqugħa
   
      Deċiżjoni tal-Bord tal-Appell: appell milqugħ u oppożizzjoni miċħuda
   
      Motivi invokati: ksur tal-Artikolu 8(1) u (4) tar-Regolament (KE) Nru 207/2009 (1), billi bejn it-trade marks kunfliġġenti hemm probabbiltà ta’ konfużjoni u billi r-rikorrenti pprovat li kienet il-proprjetarja tal-isem tan-negozju u kummerċjali, kif ukoll ksur tad-dritt għal smigħ xieraq skont l-Artikolu 73 tar-Regolament Nru 207/2009
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja ( 78, p. 1).